中國建設銀行大廈

中國建設銀行大廈係香港一座寫字樓，中國建設銀行（亞洲）香港總部，喺中環干諾道中3號。棟樓有26層，2012年起好，發展商係麗新集團同中國建設銀行，原址係香港麗嘉酒店。 中國建設銀行大廈係其中一座參與幻彩詠香江嘅大廈。 背景資料 大廈最初分為南北兩塊獨立地塊，分別係1967年落成，由前大馬首富邱德拔發展的嘅德隆大廈（Sutherland House，曾為香港外國記者會總部）同埋1950年落成，由大東電報局持有喺水星大廈（Mercury House），其中壽德隆喺1970年上市後，1972年易名為亞洲置地並出售大廈業權，輾轉由金門建築、長江實業（1977年）、太古洋行（1978年）、印尼財團（1985年）同埋日本高爾夫球會GGS（1986年）持有。另一邊廂，大東電報局為發展IDD業務，水星大廈已無從擴建，除要籌集經費重建過時的機樓（例如上環同埋旺角機樓），仲先後起灣仔電訊大廈（1972年）同埋國際電信大廈（1981年），遂起銅鑼灣禮頓道嘅東區機樓大廈以配合新增嘅需求。東區機樓大廈喺1988年落成並交付予香港電訊，次年6月5日揭幕，水星大廈亦正式騰空。至於壽德隆及後亦牽涉一些法律訴訟，市場上對之存有負面印象，最終GGS於1988年4月引入麗思卡爾頓酒店整合兩個地皮重新發展，但由於要配合東區機樓大廈交付，最終壽德隆大廈聯同水星大廈雙雙喺1989年初清拆，重建為香港麗嘉酒店，項目原訂喺1991年落成，但GGS喺1990年財困，工程頻臨爛尾，遂由麗新集團接手，1993年開幕。 參考